REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/111-21

1. april 2021. godine

B e o g r a d

**Z A P I S N I K**

**28. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 1. APRILA 2021. GODINE**

Sednica je počela u 9,50 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Marija Jevđić, Violeta Ocokoljić, Olja Petrović, Luka Kebara, Toma Fila, Jovan Palalić, Uglješa Mrdić, Željko Tomić i Vuk Mirčetić.

Sednici je prisustvovao Arpad Fremond, zamenik Pastor Balinta

Sednici nisu prisustvovali članovi Odbora: Milena Popović, Nevena Veinović, Dubravka Kralj, Milenko Jovanov, Đuro Perić i Ilija Matejić, niti njihovi zamenici.

Sednici su prisustvovali Snežana Lakčević, pomoćnik direktora Republičkog zavoda za statistiku i Petar Korović, pomoćnik direktora Sektora opštih poslova u Republičkom zavodu za statistiku.

Na predlog predsednika, Odbor je jednoglasno (11 glasova za) usvojio sledeći

**D n e v n i r e d:**

1. Razmatranje Predloga zakona o izmenama Zakona o popisu stanovništva, domaćinstava i stanova 2021. godine, koji je podnela Vlada (broj 011-412/21 od 12. marta 2021. godine), u pojedinostima.

**Prva tačka dnevnog reda:** Razmatranje Predloga zakona o izmenama Zakona o popisu stanovništva, domaćinstava i stanova 2021. godine, koji je podnela Vlada (broj 011-412/21 od 12. marta 2021. godine), u pojedinostima.

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o izmenama Zakona o popisu stanovništva, domaćinstava i stanova 2021. godine i smatra da su u skladu sa Ustavom i pravnim sistemom Republike Srbije sledeći amandmani:

- na naziv Predloga zakona sa ispravkom, koji je podneo narodni poslanik Đorđe Todorović;

- amandman kojim se ispred člana 1. dodaje novi član koji je podneo Odbor za finansije, republički budžet i kontrolu trošenja javnih sredstava;

- na član 1. koji je podneo Odbor za finansije, republički budžet i kontrolu trošenja javnih sredstava;

- na član 2. koji je podneo Odbor za finansije, republički budžet i kontrolu trošenja javnih sredstava;

- na član 3. koji je podneo narodni poslanik Đorđe Todorović;

- na član 5. koji je podneo Odbor za finansije, republički budžet i kontrolu trošenja javnih sredstava.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 10,00 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević